ประกาศนายทะเบียนประจำจังหวัดเพชรบุรีประกาศนายทะเบียนประจำจังหวัดเพชรบุรีเรื่องมอบหมายอำนาจหน้าที่ของนายทะเบียนประจำจังหวัดเพชรบุรีให้ข้าราชการสำนักงานขนส่งจังหวัดเพชรบุรีกระทำการแทนพ.ศ. ๒๕๕๘ ด้วยได้มีประกาศใช้บังคับพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗ซึ่งได้กำหนดให้นายทะเบียนกลางและนายทะเบียนประจำจังหวัดอาจมอบหมายให้ข้าราชการกรมการขนส่งทางบกกระทำการแทนได้ดังนั้น เพื่อให้การปฏิบัติหน้าที่ราชการเป็นไปด้วยความสะดวก รวดเร็วมีประสิทธิภาพและสามารถอำนวยประโยชน์ให้แก่ประชาชนอย่างแท้จริงอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗ นายทะเบียนประจำจังหวัดเพชรบุรี จึงมอบหมายให้ข้าราชการในสังกัดสำนักงานขนส่งจังหวัดเพชรบุรีกระทำการแทนได้ดังนี้ข้อ ๑ ประกาศนี้เรียกว่า ประกาศนายทะเบียนประจำจังหวัดเพชรบุรี เรื่องมอบหมายอำนาจหน้าที่ของนายทะเบียนประจำจังหวัดเพชรบุรีให้ข้าราชการสำนักงานขนส่งจังหวัดเพชรบุรีกระทำการแทนพ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกคำสั่งอื่นใดซึ่งขัดหรือแย้งกับประกาศนี้และใช้ประกาศนี้แทนข้อ ๔ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเพชรบุรี ดังนี้(ก) การบรรจุรถ(ข) การเปลี่ยนรถ(ค) การถอนรถข้อ ๕ การประกอบการขนส่งไม่ประจำทางซึ่งมีท้องที่ทำการขนส่งภายในเขตจังหวัดเพชรบุรี ดังนี้(ก) การบรรจุรถ(ข) การเปลี่ยนรถ(ค) การถอนรถ(ง)การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนดข้อ ๖ ประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดเพชรบุรีดังนี้(ก) การออกใบอนุญาต(ข) การต่อใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนดมอบหมายให้หัวหน้ากลุ่มวิชาการขนส่ง เป็นผู้กระทำการในข้อ ๔ ข้อ ๕ข้อ ๖ หัวหน้าสำนักงานขนส่งจังหวัดเพชรบุรี สาขาอำเภอชะอำ เป็นผู้กระทำการแทนในข้อ๖ และมอบหมายให้นักวิชาการขนส่งชำนาญการ เป็นผู้กระทำการแทนข้อ ๕ ข้อ ๖ (ฉ) (ช)(ซ) และ (ฌ)ข้อ ๗ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งในเขตจังหวัดเพชรบุรีกระทำการ ดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบก พ.ศ.๒๕๒๒มอบหมายให้หัวหน้ากลุ่มวิชาการขนส่ง เป็นผู้กระทำการแทนในข้อ ๗และมอบหมายให้นักวิชาการขนส่งชำนาญการ เป็นผู้กระทำการแทนในข้อ ๗ (ข)ข้อ ๘ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเพชรบุรีใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่ง เป็นผู้กระทำการแทนในข้อ ๘และหัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเพชรบุรี สาขาอำเภอชะอำ ใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒ข้อ ๙ การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเพชรบุรีเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเพชรบุรีส่งรถที่ตนได้รับอนุญาตไปช่วยเหลือเป็นการชั่วคราว กรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒มอบหมายให้หัวหน้ากลุ่มวิชาการขนส่ง เป็นผู้กระทำการแทนในข้อ ๙ข้อ ๑๐ การดำเนินการตามพระราชบัญญัติการขนส่งทางบกพ.ศ. ๒๕๕๒ หมวด ๔ การชดใช้ค่าเสียหายที่เกิดจากการขนส่งมอบหมายให้หัวหน้ากลุ่มวิชาการขนส่ง เป็นผู้กระทำการแทนในข้อ ๑๐ข้อ ๑๑ การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเพชรบุรีผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเพชรบุรีหรือผู้จัดการและพนักงานของผู้ได้รับอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒มอบหมายให้หัวหน้ากลุ่มวิชาการขนส่ง เป็นผู้กระทำการแทนในข้อ ๑๑และมอบหมายให้หัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในส่วนของผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเพชรบุรี สาขาอำเภอชะอำหรือผู้จัดการและพนักงานของผู้ได้รับอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๑๒ การผ่อนผันการดำเนินการทางทะเบียนและภาษีรถมอบหมายให้หัวหน้ากลุ่มวิชาการขนส่ง เป็นผู้กระทำการแทนข้อ ๑๓ การดำเนินการทางทะเบียนและภาษีรถดังนี้(ก) การจดทะเบียนรถและการเปลี่ยนประเภทรถ(ข) การย้ายรถเข้า(ค) การเปลี่ยนลักษณะรถ(ง) การต่ออายุทะเบียนและชำระภาษีรถ(จ) การโอนรถ(ฉ) การย้ายรถออก(ซ) การแก้ไขรายการทางทะเบียนรถ(ซ) การแจ้งเลิกใช้รถที่จดทะเบียนแล้ว ตามมาตรา ๗๙แห่งพระราชบัญญัติการขนส่งทางบก พ.ศ. ๒๕๒๒(ฌ) การแจ้งระงับใช้รถ ตามมาตรา ๘๐ แห่งพระราชบัญญัติการขนส่งทางบก พ.ศ.๒๕๒๒(ญ) การแจ้งหยุดใช้รถเพื่อไม่เสียภาษี ตามมาตรา ๘๙แห่งพระราชบัญญัติการขนส่งทางบก พ.ศ. ๒๕๒๒(ฎ) การขอแผ่นป้ายทะเบียนรถ หรือหนังสือแสดงการจดทะเบียนรถหรือเครื่องหมายแสดงการเสียภาษี แทนที่สูญหาย ถูกทำลาย หรือชำรุดในสาระสำคัญ(ฐ) การแปลหนังสือแสดงการจดทะเบียนรถเป็นภาษาอังกฤษ(ฑ) การออกหนังสืออนุญาตระหว่างประเทศและเครื่องหมายประเทศ(ฒ) การอนุญาตยกเลิกการจดทะเบียนรถเนื่องจากบอกเลิกสัญญาเช่าซื้อ(ณ) การพิจารณาอนุญาตให้นำรถไปใช้ระหว่างประเทศชั่วคราวและการอนุญาตนำรถออกนอกราชอาณาจักรตลอดไป(ด) การตรวจสอบข้อมูลทะเบียนรถมอบหมายให้หัวหน้าฝ่ายทะเบียนรถ เป็นผู้กระทำการแทนในข้อ ๑๓ให้หัวหน้าสำนักงานขนส่งจังหวัดเพชรบุรี สาขาอำเภอชะอำ เป็นผู้กระทำการแทนในข้อ ๑๓(ค) (ง) (จ) (ฉ) (ช) (ซ) (ฌ) (ญ) (ฎ) (ฐ) (ฑ) (ฒ) (ณ) และ (ด)นักวิชาการขนส่งชำนาญการ ซึ่งช่วยปฏิบัติงานอยู่ที่ฝ่ายทะเบียนรถเจ้าพนักงานขนส่งชำนาญงาน ฝ่ายทะเบียนรถ เป็นผู้กระทำการแทนในข้อ ๑๓ และมอบหมายให้เจ้าพนักงานขนส่งชำนาญงานนายช่างตรวจสภาพรถ เจ้าพนักงานการเงินและบัญชีชำนาญงาน สำนักงานขนส่งจังหวัดเพชรบุรีสาขาอำเภอชะอำ เป็นผู้กระทำการแทนในข้อ ๑๓ (ค) (ง) (จ) (ฉ) (ช) (ซ) (ฌ) (ญ) (ฎ)(ฐ) (ฑ) (ฒ) (ณ) และ (ด)ข้อ ๑๔ การสั่งให้ผู้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่ง หัวหน้าฝ่ายทะเบียนรถหัวหน้าฝ่ายตรวจสภาพรถ หัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในข้อ ๑๔ข้อ ๑๕ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามความในมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้ากลุ่มวิชาการขนส่ง หัวหน้าฝ่ายทะเบียนรถหัวหน้าฝ่ายตรวจสภาพรถ หัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในข้อ ๑๕ข้อ ๑๖ การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒มอบหมายให้หัวหน้าฝ่ายตรวจสภาพรถหัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในข้อ ๑๖ข้อ ๑๗ การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาต(ฉ) การเปลี่ยนประเภทใบอนุญาต(ช) การเปลี่ยนชนิดใบอนุญาต(ซ) การแก้ไขรายการใบอนุญาต(ฌ) การขอหนังสือรับรองใบอนุญาตเป็นภาษาอังกฤษ(ญ) การขอแปลใบอนุญาตเป็นภาษาอังกฤษมอบหมายให้หัวหน้าฝ่ายใบอนุญาตขับรถหัวหน้าสำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในข้อ ๑๗ มอบหมายให้เจ้าพนักงานขนส่งชำนาญงาน ฝ่ายใบอนุญาตขับรถเป็นผู้กระทำการแทนในข้อ ๑๗ (ก) (ข) (ค) (ฉ) (ช) (ซ) (ฌ) และ (ญ)และมอบหมายให้เจ้าพนักงานขนส่งชำนาญงาน เจ้าพนักงานการเงินและบัญชีชำนาญงานนายช่างตรวจสภาพรถชำนาญงาน สำนักงานขนส่งจังหวัดเพชรบุรี สาขาอำเภอชะอำเป็นผู้กระทำการแทนในข้อ ๑๗ (ก) (ข) (ค) (ฉ) (ช) (ซ) (ฌ) และ (ญ)ประกาศณ วันที่ ๒๒ ตุลาคม พ.ศ. ๒๕๕๘อรสา เพ็งพริ้งขนส่งจังหวัดเพชรบุรีนายทะเบียนประจำจังหวัดเพชรบุรีปริยานุช/จัดทำ๒๔ พฤศจิกายน๒๕๕๘วิศนี/ตรวจ๒๔ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐๒ ง/หน้า ๒๐/๑๙ พฤศจิกายน ๒๕๕๘